මුළුමනින්ම වතු සුද්දන්ගේ ඕනෑ එපාකම් සපුරා ගැනීම තම එකම පරමාර්ථය වූ මෙම ප්‍රකාශනය වත්මනේ අප දකින ඉපැරණි ටයිම්ස් ගොඩනැගිල්ලේ ආරම්භ කළ එකක් නම් නොවේ. ටයිම්ස් ව්‍යාපාරය මුලින්ම අරඹා ඇත්තේ ඉහළ වැතැම් විදියේය. පසුව එය පහළ චැතැම් විදියට ගෙන ආ අතර ඉන්පසු වසර 23ක්ම තම ව්‍යාපාර කටයුතු පවත්වාගෙන ගොස් ඇත්තේ රැජින විදියේ අංක 15 දරන තැනයි. මේ වකවානුව නිශ්චිතව කිවහොත් 1871 නොවැම්බර් සිට 1894 දක්වාය. වත්මන් ටයිම්ස් මන්දිරයේ මුල් ගොඩනැගිල්ල වැඩ නිමවා ඇත්තේ 1929 දීය. 1929 දී වැඩ නිම වූ මුල් ගොඩනැගිල්ල වෝකර් පුත්‍ර සමාගම කොන්ත්‍රාත්කරුවන් ලෙස සඳහන්ය. එය තනි තට්ටුවේ ගොඩනැගිල්ලක් විය. බ්‍රිස්ටල් විදියේ වරිපනම් අංක 3 ලෙස හැඳින් වූ එම ඉඩම ටයිම්ස් සමාගම මිල දී ගෙන ඇත්තේ පර්චසයක් රුපියල් 27,000 බැගිනි.
පසුව එය ගෙන ආවේ කොහෙටද?
පහළ චැතැම් විදියට